கொடியம்பாளையம்

கொடியம்பாளையம் (Kodiyampalayam) என்பது தமிழ்நாட்டின், மயிலாடுதுறை மாவட்டத்தில் உள்ள ஒரு தீவு ஆகும். இது கொள்ளிடம் ஆறு, வங்காள விரிகுடா ஆகியவற்றுக்கு இடையில் கொள்ளிடம் ஆற்றின் முகத்துவாரத்திற்கு அருகே அமைந்துள்ள ஒரு தீவு ஆகும். இது கொள்ளிடம் ஊராட்சி ஒன்றியத்துக்கு உட்பட்டது. இது கொடியம்பாளையம் ஊராட்சியால் நிருவகிக்கப்படுகிறது.

 அமைவிடம் 
இந்தத் தீவானது மாவட்ட தலைநகரான மயிலாடுதுறையில் இருந்து 37 கிலோமீட்டர் தொலைவிலும், கொள்ளிடத்தில் இருந்து 12 கிலோமீட்டர் தொலைவிலும்,  மாநிலத் தலைநகரான சென்னையில் இருந்து 225 கிலோமீட்டர் தொலைவிலும் உள்ளது.http://www.onefivenine.com/india/villages/Nagapattinam/Kollidam/Kodiyampalayam

 மக்கள் வகைப்பாடு 
இங்கு ஐந்தாயிரத்துக்கும் மேற்பட்ட மீனவக் குடும்பங்கள் வசிக்கின்றனர்.

 சுற்றுலா ஈர்ப்புகள் 
கொடியம்பாளையத்தைச் சுற்றி அலையாத்திக் காடுகள் அமைந்துள்ளன.இயற்கை எழில் கொஞ்சும் தீவு கிராமம்: கொடியம்பாளையம் சுற்றுலாத் தலமாக மாற்றப்படுமா? இந்து தமிழ் திசை, 3 ஆகத்து 2023 கொடியம்பாளையத்தில் அழகிய கடற்கரை அமைந்துள்ளது. வார இறுதி நாட்களில் அண்டை மாவட்டங்களில் இருந்து சுற்றுலா பயணிகள் இங்கு வருகின்றனர். 2022 ஆம் ஆண்டில், இந்த இடத்திற்கு சுமார் 40,000 உள்நாட்டு சுற்றுலாப் பயணிகள் வந்து சென்றனர். இது 2023 இல் 60,000 ஆக அதிகரித்தது. இந்த எண்ணிக்கை 2024 இல் 75,000 ஐ எட்டும் என்று மதிப்பிடப்பட்டுள்ளது. இந்தக் கடற்கரையானது சிதம்பரத்திலிருந்து 20 கி.மீ தொலைவிலும், பிச்சாவரத்திலிருந்து 16 கி.மீ தொலைவிலும் அமைந்துள்ளது.Kodiyampalayam beach in Mayiladuthurai to be developed as a tourist destination, THE HINDU, March 05, 2025 

 மேற்கோள்கள் 

பகுப்பு:தமிழ்நாட்டிலுள்ள தீவுகள்
பகுப்பு:மயிலாடுதுறை மாவட்டம்